Артур Салихов кабат әти булды!

	Җырчы Артур Салихов гаиләсендә күңелле яңалык - Артур икенче тапкыр әти булды! 30 ноябрьдә кичке сәгать 5тә Чаллының бала тудыру йортында җырчының тормыш иптәше Алия ир бала тапкан. Шулай итеп, Салиховларның 5 яшьлек уллары Камил абый булып куйды!	 "Баланың авырлыгы - 3500 кг, буе - 50 см. Беренче улыбыз Камилгә мин исем кушкан идем, бу юлы исемне Алия сайлады. Улыбызга Самир дигән исем тәкъдим итте. Миңа да ошады. Камил энекәше тууга сөенде, баланы өйгә алып кайткач, нишләр - көнчелеге бар. Алиямә, үзе теләгәнчә, алтын муенса бүләк итәчәкмен", - диде Intertat.ru хәбәрчесенә бәхетле әти. Салиховлар гаиләсен чын күңелдән котлыйбыз! Ныклы сәламәтлек, гаилә бәхете телибез! 
	Эльвира ШАКИРОВА	
Интертат.ру

	№ --- | 01.12.2015	


